b'\n_START_ARTICLE_\nLi-Fi tehnologija\n_START_PARAGRAPH_\nLi-Fi tehnologija (ang. light-fidelity) je nov pristop brez\xc5\xbei\xc4\x8dnega prenosa podatkov, kateri namesto radijskih valov standardne Wi-Fi povezave, uporablja svetlobno valovanje, in sicer s posebnimi LED \xc5\xbearnicami vgrajenimi v mikro\xc4\x8dipe.\n_START_SECTION_\nZgodovina\n_START_PARAGRAPH_\nUstanovitelj Li-Fi tehnologije (1997) je Harald Haas (profesor mobilnih komunikacij) na Edimbur\xc5\xa1ki univerzi._NEWLINE_Leta 2008 se je za\xc4\x8del projekt pod imenom D-Light (Data Light) s ciljem, da se dose\xc5\xbee hitrost prenosa podatkov do 100 Mb/s na razdaliji od 1 do 4 metrov. Ta projekt je bil uspe\xc5\xa1no zaklju\xc4\x8den leta 2011 (dose\xc5\xbeena hitrost: do 130Mb/s).\n_START_SECTION_\nProjekt D-Light\n_START_PARAGRAPH_\nPotem ko je bazi\xc4\x8dni raziskovalni projekt D-Light na Univerzi v Edinburgu potekal med letoma 2010 in 2012 je Haas pomagal ustanoviti podjetje PureLiFi za komercializacijo. Naslednje leto je predstavil prvi prakti\xc4\x8dni prikaz. Na 10 metrov so lahko leta 2014 po\xc5\xa1iljali podatke s hitrostjo 1,1 Gb/s, trenutni rekord (v laboratorijskih razmerah) je okrog 230 Gb/s. Leta 2014 so na sejmu CES predstavili prvi pametni telefon, ki je bil sposoben sprejemati signale Li-Fi.\n_START_SECTION_\nDelovanje\n_START_PARAGRAPH_\nDelovanje Li-Fi tehnologije je zelo preprosto, saj potrebujemo le svetlobo. Pri tem se najpogosteje uporabljajo \xc5\xbearnice, ki oddajajo belo svetlobo, vendar je mogo\xc4\x8de uporabiti tudi LED \xc5\xbearnice v osnovnih barvah (rde\xc4\x8da, modra in zelena) in na tak\xc5\xa1en na\xc4\x8din dobimo trojno hitrost prenosa iz ene \xc5\xbearnice. Za Li-Fi potrebujemo vir svetlobe, ki je zmo\xc5\xbeen hitrega pro\xc5\xbeenja pulzov. Klasi\xc4\x8dne \xc5\xbearnice niso primerne, ker jih hitro pri\xc5\xbeiganje in uga\xc5\xa1anje uni\xc4\x8duje. Prav tako za visoke hitrosti niso primerna svetila s fosfornim premazom, ker imajo preveliko vztrajnost. Hitrost Li-Fi signala je odvisna od vrste svetlobnega vira, ki se uporablja za prenos podatkov. Pomembno je vedeti tudi, da velikost \xc5\xbearnice vpliva na hitrost (manj\xc5\xa1a \xc5\xbearnica-manj\xc5\xa1a hitrost; ve\xc4\x8dja \xc5\xbearnica-ve\xc4\x8dja hitrost). Najbolj\xc5\xa1i rezultat se dose\xc5\xbee kadar se za izvor svetlobe uporablja laserska LED dioda.\n_START_SECTION_\nRazlika med Li-Fi in Wi-Fi tehnologijo\n_START_PARAGRAPH_\nMed Li-Fi in Wi-Fi tehnologijo ne obstajajo velike razlike. Glavna razlika je v tem, da se prenos namesto iz valovanja radijskega spektra pri Li-Fi izvaja valovanje iz spektra vidne svetlobe. Ena vrsta elektromagnetnega sevanja se nadomesti z drugo. Velika prednost svetlobe pred radijskimi valovi je, da se njen obseg \xc5\xa1iri za celo 10000 krat. To je razlog zakaj Li-Fi tehnologija dosega mnogo ve\xc4\x8djo hitrost od tehnologije zasnovane na radijskih valovih (Wi-Fi)._NEWLINE_Pomembno je, da za razliko od Wi-Fi tehnologije, pri Li-Fi tehnologiji ni prisoten pojav elektromagnetnih motenj, ki omejujejo uporabo radijske opreme. Vemo da, je prepovedana uporaba naprav, ki oddajajo radijske valove v notranjosti letala, v bli\xc5\xbeini ob\xc4\x8dutljive medicinske opreme, v jedrskih elektrarnah in podobno. To je prav gotovo dobrodo\xc5\xa1la re\xc5\xa1itev v tak\xc5\xa1nih okoli\xc5\xa1\xc4\x8dinah._NEWLINE_Zanimiva vizija uporabe Li-Fi tehnologije govori o tem, da bi avtomobili med vo\xc5\xbenjo preko Li-Fi svetlobe medsebojno komunicirali o razmerah na cestah, in na tak na\xc4\x8din zagotavljali ve\xc4\x8djo varnost v prometu. Zanimiva pa je tudi ideja zamenjave klasi\xc4\x8dne uli\xc4\x8dne razsvetljave z Li-Fi \xc5\xbearnicami, katere bi teoreti\xc4\x8dno lahko vsako uli\xc4\x8dno svetilko spremenile v hitro dostopno to\xc4\x8dko (Hotspot). To bi pomenilo, da bi celo mesto spremenili v ogromno mre\xc5\xbeo z velikimi hitrostmi prenosa informacij.\n_START_SECTION_\nGled tudi\n_START_PARAGRAPH_\nPodjetje, ki ga je zasnoval Harald Haas'